Мисията на Кан Академия
Аз съм Сал Кан, основателят на Кан Академия –
организация с нестопанска цел.
Както може би знаеш, имаме голяма мисия –
да осигурим безплатно образование на световно ниво за всички и навсякъде.
Знаем, че най-важен в тази мисия си ти – учителят.
Затова още от началото работим близо до учителите,
за да създадем инструменти за учителите,
които те да използват със своите ученици
и които да позволяват обучението на учениците
да се случва по най-добрия начин.
Затова сме развълнувани, че си част от това обучение.
Защото винаги съм казвал,
че ако трябваше да избирам между
невероятен учител и невероятни технологии,
винаги бих избрал невероятния учител.
Най-хубавото е, че не е нужно да правим този компромис.
И така, тук в Кан Академия се опитваме да създадем
инструменти за теб, които да улеснят твоя живот,
ще ти спестяват време
и ще ти помогнат да служиш по-добре на своите ученици.
Кан Академия е онлайн набор от образователни ресурси.
Представлява комбинация от съдържание на световно ниво,
което обхваща теми от детската градина чак до 12. клас,
а в някои случаи и първата и втората година от колежа/университета.
Обхващаме много предмети.
Кое е това, което прави Кан Академия специална?
Има две неща, които ни правят уникални.
Не само качественото съдържание на световно ниво,
но и лесният за разбиране начин, по който то се преподава.
Също така създадохме много социално-емоционални
елементи на обучение в платформата, защото ученето е трудно.
То може да бъде плашещо.
Може да чувстваш неувереност,
може да не се чувстваш, достатъчно умен или умна,
докато учиш нещо ново за теб.
Нашият продукт е комбинация от съдържание и софтуер.
Опитваме се да го направим лесен за разбиране,
забавен, ангажиращ и мотивиращ,
за да ти помогне да почувстваш увереност в себе си.
и да се превърнеш в мотивиран, независим учащ се,
ученик за цял живот.
И това, което ни прави уникални, е не просто съдържанието,
а и тaзи социално-емоционална част от софтуера.
Също така сайтът има вградена интелигентна система,
която ни помага да разберем къде се намираш
и от какви стъпки се нуждаеш в своето обучение.
В Кан Академия има т.нар. Карта на знанията,
която ще те накара да си кажеш:
"Ако един ден искам да науча математически анализ,
трябва първо да науча тези основни неща
и след това ще мога да стигна върха".
Нещо като къща.
Първо са основите и вече знаеш как да построиш първия етаж.
След това ще сложиш втория етаж.
И ние свързваме всички тези точки за теб.
Какви са нашият обхват и мащаб днес?
Сайтът се използва в повече от 190 държави по света.
Кан Академия е преведена на повече от 30 езика
от прекрасни поддръжници и доброволци, които ни помагат да правим това,
защото те наистина вярват в нашата мисия.
Много хора работят, за да се случи това.
Технологиите ще заместят ли учителите?
За съжаление съществува погрешно схващане,
че искаме да заменим учителите.
Абсолютно не.
Няма начин да ги заменим.
Те са толкова важна част от живота на учениците.
Ние просто предлагаме инструменти и функционалности в помощ на учителите,
с които да им помогнем
да бъдат по-добри, отколкото преди,
по-ефективни и по-способни.
Предлагаме инструменти и прозрения, които да помогнат на учителите
да бъдат най-добрите свои версии за своите ученици.
Какви са хората, които работят в Кан Академия?
Хората в Кан Академия са невероятни.
Чувствам се благословена, че ръководя тази компания.
Ръководя над 200 души, чиято основна цел e
да превърнат нашата мисия в реалност.
Те просто искат да променят
образователната индустрия, за да помогнат на децата,
които нямат необходимата помощ.
И с тази мисъл те стават, хранят се, лягат, сънуват... Всеки ден.
Много се вълнуваме, че си част от нашето обучение.
Надяваме се, че всичко, което сме ти осигурили, ще ти е от полза.
И очакваме с нетърпение твоята обратна връзка
за това как заедно бихме могли да служим по-добре
на теб и твоите ученици.
Благодарим ти!